

**Қазақстан Республикасының**

**Әділет министрлігі**

**Республикалық нотариаттық палата**

*Нур-Султа қ, Сарайшык көш, 38 үй, офис 5*

Қазақстан Республикасы Қаржылық мониторинг агенттігі қаржы мониторингінің бақылаудағы субъектілері күдікті және шекті операциялар туралы хабарламаларда ұсынатын ақпараттың сапасына Сіздің назарыңызды аударады, 2022 жылғы 9 наурыздағы № АФМ-07-1/1545 бұрын жіберілген хатқа қосымша.

Осылайша, жүргізілген қосымша талдау қорытындылары бойынша нотариустар жиі қате қолданатын операциялар түрлерінің кодтары (бұдан әрі – ОТК) «0530 – Клиентке қолма – қол ақша беру» және «0311 – Чек бойынша қолма-қол ақша алу» болып табылатыны анықталды.

Аталған ОТК нотариустардың қызметіне жатпайды, өйткені олар қаржы мониторингі субъектісінің клиентке қолма-қол ақша беруді көздейді.

Қаржы мониторингі субъектілері қызметінің ерекшеліктерінің әртүрлілігін ескере отырып, Қаржы мониторингі агенттігі Төрағасының бұйрығымен 2022 жылғы 22 ақпандағы № 13 «Қаржы мониторингі субъектілерінің қаржы мониторингіне жататын операциялар туралы мәліметтер мен ақпаратты беру қағидаларын және күдікті операцияны айқындау белгілерін бекіту туралы» ОТК «6062 – Қаржы мониторингіне жататын, операция түрлерінің бірде-бір кодына жатпайтын операция».

6062 коды күдікті операцияларға бағытталған, ал қате таңдалған 0311, 0530 кодтары шекті сомаға бағытталған.

Жоғарыда баяндалғанды ескере отырып, нотариустар 0530 және 0311 ОТК қолдану практикасын тоқтатуды және қажет болған жағдайда «6062 – Қаржы мониторингіне жататын, операция түрлерінің бірде-бір кодына жатпайтын операция» кодын пайдалануды орынды деп санаймыз.

Осы кодты қолдану ұсынылатын деректердің дұрыстығын едәуір дәрежеде қамтамасыз етуге мүмкіндік береді және тиісінше алдын алу іс-шараларының тиімділігін және ақшаны жылыстату және терроризмді қаржыландыру белгілерімен операциялар жасау әрекеттерін болдырмауды арттырады.

Осыған байланысты, нотариустардың күдікті және шекті операциялар туралы хабарлама жіберген кезде ОТК-ны дұрыс қолданбау тәжірибесін алып тастауды, сондай-ақ бұрын жіберілген ұсынымдарды іске асыру мүмкіндігін қарастыруды сұраймыз.

Пайдалану нұсқаулығы ретінде жіберіледі.

**Қазақстан Республикасы**

**Қаржы мониторингі агенттігі**

**Төрағасының бірінші орынбасары Ғ. Садырбеков**